OpenLLM-France/wikimedia huggingface dataset:
# Al-Aflaj al-Dawasiri

Al-Aflaj al-Dawasiri (o Al-Afladj al-Dawasiri) és una regió natural de l'Aràbia Saudita, amb diversos rierols alimentats per fonts anomenades Uyun al-Sayh. Hi ha un antic sistema de canals.
El seu antic nom fou Al-Falaj o Al-Faladj (aflaj és el plural de la paraula Falaj, que volia dir aqüeducte subterrani, però actualment s'utilitza la paraula saki, plural sawadzi); els aqüeductes millor conservats són els de Samhan, Barabir, i Al-Wadjdjadj que serveixen per regar l'oasi d'Al-Sahy.
El territori està delimitat pel Wadi Birk al nord; les arenes d'Al-Daby a l'oest; el Wadi al-Makran al sud; i la plana d'Al-Bayad a l'est.
Les principal localitat és Layla, amb l'establiment de Ghasiba, residència de l'emir, Al-Mubarraz, ex residència de l'emir i Djufaydiriyya. La vila més al nord és Usaylia mentre al sud hi ha els oasis d'Al-Amar, Al-Sahy, Al-Kharfa i Al-Rawda. A les muntanyes de Tuwayk hi ha les antigues viles d'Al-Sitara (ja esmentada per Hamdani com al-Sidara), Hurada i Al-Ghayl.
El territori estava dominat al segle VII pels Djada que vers el 631 van abraçar l'islam. El 743/744 els Djada i els seus aliats Banu Amir es van revoltar contra els Banu Hanifa que hi havien imposat el seu domini, i van matar el seu governador. Aquests fets són coneguts com els tres dies d'Al-Aflaj: el primer quan van matar el governador; el segon quan els Banu Hanifa van derrotar els rebels; i el tercer o dia d'al-Nishash, quan finalment els Banu Hanifa foren derrotats i expulsats.
Al segle xi les tribus que vivien a la regió es van enfrontar de manera violenta; el 1051 el país estava devastat quan hi va passar Nasir Khusraw; fou en aquesta època que la tribu Djumayla va substituir als Djada com a tribu hegemònica. A la meitat del segle xviii els Dawasir van expulsar els Djumayla. D'aquesta darrera tribu van sortir els clans dels Al-Sabah i Al-Khalifa que governen Kuwait i Bahrein. Un petit nombre de membres va restar a Al-Haddar on encara viuen.
El 1785 els Dawasir i altres habitants de la regions van adoptar les doctrines wahhabites que ja no van abandonar. El 1910 Abd al-Aziz al-Saud va encerclar a Layla als líders rebels dels Hazazina d'Al-Fara, els va capturar i els va executar. L'autoritat va quedar en mans d'un emir responsable davant el sobirà saudita.
Els dàtils de la varietat sufri (sayyid al-tumur segons Hamdani) i siri són molt apreciats i considerats millors que els de Bàssora. Les principals tribus de la regió, a més dels Dawasir, són:
* Subay
* Suhul
* Fudul
* Ashraf
* Banu Khadir

## Referències

* "AFLĀJ." Gazetteer of the Persian Gulf, Oman and Central Arabia Online. Editada per: Brill. Brill Online, 2016. Referència. 21 de maig de 2016 <http://www.encquran.brill.nl/entries/gazetteer-of-the-persian-gulf-oman-and-central-arabia-online/aflaj-COM_040011>
# Philip Hanson

Philip Hanson (Sunningdale, Berkshire, 5 de juliol de 1999) és un pilot d'automobilisme britànic que actualment competeix al Campionat Mundial de Resistència de la Fédération Internationale de l'Automobile i l'European Le Mans Series amb l'equip United Autosports.
En els seus primers anys com a pilot d'automobilisme, va competir en curses de kàrting al Regne Unit. A diferència de molts altres pilots joves, es va dedicar als automòbils esportius i les curses de GT, sense haver participat abans en curses de cotxes de rodes obertes. El 2015 va guanyar el Campionat Nacional Junior X30 Super 1.

## Referències

* ↑ (anglès) «Philip Hanson | Racing career profile | Driver Database».
# Taboada

Taboada és un municipi de la Província de Lugo a Galícia. Pertany a la comarca de Chantada.

## Parròquies

| Ansar (Santo Estevo) Arxiz (San Paio) BEMBIBRE (San Pedro) Bouzoa (San Xoán) Campo (San Xián) Carballo (San Tomé) Castelo (Santa María) Cerdeda (Santa Mariña) Cicillón (Santiago) Couto (San Martiño) Esperante (Santiago) Fradé (Santiago) Gondulfe (San Lourenzo) Insua (San Salvador) | Mato (San Martiño) Meixonfrío (Santa Mariña) Moreda (Santa María) Mourulle (San Vicente) Piñeira (Santa María) San Xián de Insua (San Xián) Sobrecedo (Santiago) Taboada dos Freires (Santa María) A Torre (San Mamede) Vilameñe (Santa Mariña) Vilar de Cabalos (Santa Eulalia) Vilela (San Miguel) Xián (Santa María) |
# Guerra catalano-genovesa

«Guerra catalano-genovesa» té aquests significats:
* Guerra catalano-genovesa (1330-1336)
* Guerra catalano-genovesa (1454-1458)
# Camplong (Aude)

Camplong d'Aude és un municipi francès, situat al departament de l'Aude i a la regió d'Occitània.
# Teletaxi TV

Teletaxi TV fou una cadena de televisió propietat del Grup TeleTaxi que emetia al Baix Llobregat, el Vallès i el Camp de Tarragona. Alguns programes destacats van ser El Jaroteo, presentat per Justo Molinero i Araceli González, Qui és Qui?, espai d'entrevistes presentat per Justo Molinero, Tot Barça i Línia 9, debat polític moderat per Miquel Miralles. La resta de la programació es basava en videoclips musicals i programes de televenda.
Els seus presentadors mes emblemàtics Javier Estrada, Lorena Castell, Anna Simón, Juan Carlos Puente, Robert Espada, Cesar Jauregui.
Teletaxi TV va deixar d'emetre el 16 de juny de 2015. Després de perdre la llicència d'emissió a Sabadell, el grup va decidir apagar les emissions a la resta de zones de la seva cobertura, el Baix Llobregat i el Tarragonès, on emetia la seva programació pel canal assignat a Canal Reus TV fruit d'un acord amb aquesta.

## Freqüències digitals

* Canal 45 UHF: Vallès Occidental.
* Canal 53 UHF: Baix Llobregat.
* Canal 54 UHF: Tarragonès, Alt Camp i Conca de Barberà.

## Referències

* ↑ «TeleTaxi TV ha deixat d'emetre». Comunicació21. [Consulta: 26 gener 2016].
* ↑ «TeleTaxi TV abandona la TDT arran d'una sentència judicial», 15-07-2015. [Consulta: 14 desembre 2015].
* ↑ Guimerà i Orts, Josep Àngel. La televisió local a Catalunya: gestació, naixement i transformacions (1976 – 2006), p. 125. ISBN 978-84-690-7159-5.

## Enllaços externs

* Web de Teletaxi TV Arxivat 2007-02-05 a Wayback Machine.
# Grupo Abrente

El Grupo Abrente és el conjunt de dramaturgs que van participar o que es van donar a conèixer en les Mostres de Teatre Abrente de Ribadavia (1973-1980). Aquest grup és denominat també amb els noms de Xeración Abrente i Grupo de Ribadavia. La conformació dels dramaturgs que l'integren varia segons l'autor que seguim.
D'acord amb Pedro Pablo Riobó, serien autors de la Generació Abrente: Xosé Agrelo Hermo, Xoán Babarro González, Ramón Blanco Rey, Maria Pilar Campo Domínguez (Marica Campo), Xosé Manuel Carballo Ferreiro, Manuel Domínguez Quiroga, Anxo Eiriz Mouriz, Ana María Fernández Martínez, Maximino Fernández Queizán, Dores González Lorenzo, Xulio González Lorenzo, Manuel Guede, Manuel Lourenzo, Millán Picouto, Teodoro Piñeiro Alonso, Xosé Manuel Rabón Lamas, Ana Isabel Rodríguez Bernárdez, Euloxio Ruibal, Francisco Taxes, Pablo Vaamonde García, Camilo Valdeorras, Xosé Vázquez Pintor i Roberto Vidal Bolaño.
Per la seva banda, Manuel Fernández Vieites considera que són autors destacats del Grup de Ribadavia Manuel Lourenzo, Euloxio Ruibal, Roberto Vidal Bolaño, Xosé Agrelo Hermo, Xosé Manuel Carballo Ferreiro, Xosé Vázquez Pintor, Teodoro Piñeiro i Millán Picouto. Camilo Valdeorras i Manuel Guede, juntament amb autors com Constantino Rábade Castiñeiras, Xosé Manuel Pazos Varela o Alberto Avendaño, seran els escriptors dramàtics que funcionin de pont entre Abrente i les últimes promocions.
Finalment, en l'opinió de Laura Tato Fontaíña, no hi ha dubte que han de ser inclosos en el grup Abrente Manuel Lourenzo, Euloxio Ruibal, Roberto Vidal Bolaño, Xosé Agrelo Hermo, Millán Picouto i Francisco Taxes.
# Westringia fruticosa

La Westringia fruticosa, de nom comú Romaní d'Austràlia, és un arbust perennifoli amb origen a Nova Gal·les del Sud i Queensland, a la costa est d'Austràlia.

## Descripció

Arbust florifer, on les flors, bilabiades, són de color blanc, blau o rosa pal·lid, son tubulars i axilars. Floregeix durant la primavera i l'estiu, encara que en climes suaus pot florir tot l'any. També tenen taques de color taronja variable fins al porpra en la seva meitat inferior. Com son flors mel·líferes atrauen a abelles i a ocells.
Aquest arbustos molt ramificats posseeixen fulles petites, estretes, planes i coriàcies, similars a les del Rosmarinus. A l'anvers son d'un color verdos-grisenc fosc i del revers d'un color platejades i pubescents, com la tija.
Aquest arbust creix al voltant d'1 o 1,5 metres d'alçada.

## Taxonomia
### Sinonímia
#### Sinònim heterotípic

* Westringia rosmarinacea Andrews
* Westringia rosmariniformis Sm.
* Westringia rosmariniformis var. brevifolia (Benth.) Domin

#### Sinònim homotípic

* Cunila fruticosa Willd.

### Etimologia

-Westringia es un gènere dedicat al metge i autor botànic suec Johan Peter Westring.
-Fruticosa es un epítet llatí que fa referència a alguna cosa amb les característiques d'un arbust.

## Referències

* ↑ «Kew Backbone Distributions The International Plant Names Index and World Checklist of Vascular Plants 2022. Published on the Internet at http://www.ipni.org and https://powo.science.kew.org/».
* ↑ «WFO (2023): Westringia fruticosa Druce. Published on the Internet;http://www.worldfloraonline.org/taxon/wfo-0000334250» (en angles). [Consulta: 8 gener 2023].
* «Westringia fruticosa a The Plant List» (en anglès). [Consulta: 28 novembre 2014].
# Al-Abiwardi

Abu-l-Mudhàffar Muhàmmad ibn Àhmad al-Abiwardí o, més senzillament, al-Abiwardí (mort en 1113) fou un poeta i genealogista àrab-persa d'ascendència omeia. Va néixer a Kufan a la regió d'Abiward, al Khurasan. Va morir assassinat (enverinat) a Isfahan el 1113.
La seva història sobre Abiward es va perdre. Va deixar escrit un diwan sobre diversos califes i visirs.

## Bibliografia

* Encyclopaedia of Islam, Brill Publishers, Leiden, s.v. «(al-)Abīwardī».
* L. A. Giffen, “Abivardi, Abu'l-Mozaffar,” Encyclopædia Iranica, I/2, pp. 219-221; una versió actualitzada està disponible en línia a http://www.iranicaonline.org/articles/abivardi-abul-mozaffar-poet-historian-and-writer-on-genealogy-d-1113
# Philip Heise

Philip Heise (20 de juny de 1991) és un futbolista professional alemany que juga com a lateral esquerre pel Norwich City FC anglés.

## Enllaços externs

* Philip Heise Fitxa a Fussballdaten
# TEC-9

La Intratec TEC-9, TEC-DC9 o AB-10 és una pistola semiautomàtica accionada per reculada, que empra el cartutx 9 x 19 mm Parabellum. Dissenyada per Intratec, una sucursal nord-americana d'Interdynamic AB. Tots els seus tres models són esmentats com a TEC-9, encara que solament un model va ser venut sota aquest nom.

## Història

L'empresa sueca Interdynamic AB d'Estocolm va dissenyar el subfusell Interdynamic MP-9 de 9 mm. Concebut com un subfusell barat basat en el Carl Gustav M/45 per a aplicacions militars, Interdynamic no va trobar un comprador governamental, per la qual cosa va ser portat al mercat d'armament dels Estats Units com la pistola semiautomàtica KG-9 que dispara a forrellat obert, la qual va ser comprada en grans quantitats per delinqüents i freqüentment era modificada per disparar en mode automàtic. A causa d'això, la BAFT va obligar a Interdynamic a redissenyar l'arma perquè dispari a forrellat tancat, que era més difícil de convertir en automàtica. Aquesta variant va ser anomenada KG-99. Va fer freqüents aparicions a Miami Vice, sent legalment modificada per disparar en mode automàtic per fabricants d'armes Categoria II.

## TEC - DC9

Després de la Massacre de l'Escola Cleveland, la TEC-9 va entrar a la llista d'armes prohibides de l'Estat de Califòrnia. Per a suportar això, Intratec va rebatejar la TEC-9 com TEC-DC9 (DC: "Dissenyat per a Califòrnia") des de 1990 fins a 1994. La diferència externa més notòria entre la TEC-9 i la posterior TEC-DC9 és que els anells per subjectar la corretja portafusell van ser reubicats des del costat esquerre de la pistola, a un clip de metall estampat desmuntable a la part posterior de la pistola. La TEC-9 i DC-9 són idèntiques per fora.

## Prohibició per l' AWB

La TEC-9 i, finalment, les variants TEC-DC9 van ser llistades entre les 19 armes de foc prohibides pel seu nom als Estats Units per la ja caducada Prohibició Federal d'Armes d'Assalt (AWB) de 1994. Aquesta prohibició va provocar el cessament de la seva fabricació, i va obligar Intratec a introduir un nou model anomenat AB-10, una TEC-9 Mini sense roscat a la boca del canó i limitada a un carregador de 10 bales en lloc d'un de 20 o 32. Tanmateix, acceptava els carregadors de gran capacitat dels models preprohibició.

## Videojocs

La TEC-9 apareix al joc vídeo Counter-Strike: Global Offensive. També apareix com a subfusell compacte en alguns videojocs populars com Grand Theft Auto: Vice City, Grand Theft Auto: San Andreas, Grand Theft Auto V, Far Cry, Battlefield Hardline, Payday 2, i alguns videojocs en línia com Zula o Combat Arms. Va aparèixer durant molt poc temps a Fortnite, però es va eliminar posteriorment. També apareix a Bullet Force i a Call of Duty: Black Ops Cold War.
# Camplong (Erau)

Camplong és un municipi occità del Llenguadoc situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Stepnoie (Bélgorod)

* Per a altres significats, vegeu «Stepnoie».
Stepnoie - Степное (rus) - és un poble (un possiólok) de l'óblast de Bélgorod, a Rússia. El 2016 tenia 101 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Westport (Mayo)

Westport (en gaèlic irlandès Cathair na Mart o "fort de pedra dels bous", anglitzat Cahernamart) és una vila d'Irlanda, al comtat de Mayo, a la província de Connacht. Es troba a la cantonada oriental de la badia de Clew, una entrada de l'oceà Atlàntic, a la costa oest d'Irlanda.

## Història

Westport té el seu origen en un castell del segle xvi anomenat Cathair na Mart (Fortificació dels bous o la ciutat de les fires) i el seu assentament adjacent, que pertanyia als poderós clan local dels Ó Máille que controlaven l'àresa de la badia de Clew, aleshores coneguda com a Umaill.
La vila original de Cathair na Mart es trobava al voltant de l'actual possessió de Westport House. Tenia un carrer gran, es trobava a la vora del riu i la seva població era de 700 habitants. Cap al 1780 fou traslladada a la ubicació actual per la família Browne de Westport House, que li va canviar el nom a Westport.
Westport ha estat designada com a ciutat patrimoni i, cosa inusual a Irlanda, és una de les poques ciutats planificades del país. El disseny de la ciutat és atribuït a l'arquitecte anglès James Wyatt, qui també va completar Westport House, cassa pairal del Marquès de Sligo. Westport House fou construïda originàriament per l'arquitecte alemany Richard Cassels pel 1730, al lloc del castell dels Ó Máille. Les masmorres encara hi són. Des de finals del segle xx, Westport s'ha expandit amb els barris Springfield, the Carrowbeg Estate, Horkans Hill, Cedar Park, Fairways, Knockranny Village i Sharkey Hill.

## Agermanaments

* Plougastel-Daoulas (Plougastell-Daoulaz)
* Limavady

## Referències

* ↑ Placenames Database of Ireland (see archival records)
* ↑ Peadar O'Flanagain "An Outline History of the Town of Westport" Cathair na Mart Journal
* ↑ http://www.heritagetowns.com/westport.shtml Arxivat 2010-05-27 a Wayback Machine.

## Bibliografia

* Peadar O Flanagan, "An Outline History of the Town of Westport. Part 1. The origins and early development of the town 1750–80", in Cathar na Mart: The Journal of the Westport Historical Society; volume 1, part I, 1981; parts II-IV in volumes 2, 3 and 4, 1982–84.
* Kieran Clarke, "Clew Bay boating disaster", in Cathar na Mart; 6, 1986.
* Brendan Jeffars, Westport – an early Irish example of town planning, 1734–1950, Cahar na Mart; 8, 1988.
* Jarlath Duffy, "The port of Westport, 1800–1850", in Cathar na Mart; 15, pp. 1–14, 1995.
* Vincent Keane, "Westport and the Irish Volunteers. Part I:the early years, 1914–1916", Cathar na Mart; 22, pp. 84–88, 2002

## Enllaços externs

* Westport Tourism
* Consell Municipal de Westport
# Al-Adhimí

Abu-Abd-Al·lah Muhàmmad ibn Alí ibn Muhàmmad at-Tanukhí (àrab: أبو عبد الله محمد بن علي بن محمد التنوخي, Abū ʿAbd Allāh Muḥammad b. ʿAlī b. Muḥammad at-Tanūẖī), conegut com a al-Adhimí (àrab: العظيمي, al-ʿAẓīmī) (1090-1161), fou un historiador àrab d'Alep.
Va escriure una història universal centrada en Síria, que arriba fins al 1143/1144, i una història d'Alep. No són obres molt destacades, però són les úniques que es conserven de la Síria dels segles xi i xii.

## Bibliografia

* Encyclopaedia of Islam. Second Edition, Brill Publishers, Leiden, s.v. «(al-)ʿAẓīmī».
# Cinorròdon

El cinorròdon és un fruit complex constituït per un receptacle en forma de copa estreta (anomenat específicament tàlem urceolat) dins del qual hi ha diversos fruits en forma de núcula, amb nombrosos pèls, que al seu interior tenen les llavors.
Els cinorròdons primer són verds i quan maduren prenen tonalitats molt vistoses normalment roges o de color taronja, però que en algunes espècies de roser poden ser porpra o negroses.
També s'anomena gavarró o gratacul quan és el fruit de la gavarrera o roser silvestre, entre altres tipus de rosers.
Viccionari
# Front Navarrès Independent

El Front Navarrès Independent va ser una agrupació electoral navarresa creada en 1977 amb la finalitat de concórrer a les eleccions generals espanyoles de 1977 en la circumscripció de Navarra. La seva ideologia era de centreesquerra, socialdemòcrata i navarrista (defensora del règim foral de Navarra). El seu principal referent electoral era el sacerdot navarrès Víctor Manuel Arbeloa Muru. El Front Navarrès Independent va obtenir uns 10.606 vots (4,1%) al Congrés dels Diputats (quedant en setè lloc de les candidatures que es presentaven), millorant els resultats al Senat (Víctor Manuel Arbeloa, el seu principal candidat electoral, va obtenir 25.618 vots). Després d'aquest fracàs electoral l'agrupació es va dissoldre integrant-se diversos dels seus membres en altres partits (Arbeloa es va afiliar al PSN, encara que posteriorment ho va abandonar per a situar-se en l'òrbita d'UPN) o Tomás Caballero Pastor (que anys després s'uní al Partit Reformista Democràtic i, posteriorment, a UPN fins que va ser assassinat per ETA en 1998).

## Enllaços externs

* Frente Navarro Independiente a l'Enciclopèdia Digital Il·lustrada del País Basc "Auñamendi"]
# Traïdor a la raça

Un traïdor a la raça és una referència pejorativa a una persona que es percep com donant suport a les actituds o posicions que es creu que estan en contra dels interessos o el benestar de la seva pròpia raça. Per exemple, una o ambdues parts en una relació interracial pot ser assenyalada o caracteritzada com a "traïdors a la raça".

## Vegeu també

* Hanjian
* Oncle Tom
# Can Cotis (Rellinars)

Can Cotis és una masia del municipi de Rellinars (Vallès Occidental) inclosa en l'Inventari del Patrimoni Arquitectònic de Catalunya.

## Descripció

És una masia de tipologia basilical, segons la disposició de les seves teulades amb un cos central més elevat respecte als laterals. Té coberta a dues vessants al centre i carener perpendicular a la façana, i d'una sola inclinació als laterals. A l'incipient ràfec, hi ha una filera decorativa de caps de teula. La façana mostra una distribució simètrica dels seus elements i repartiment d'obertures.
A la planta baixa, hi ha una porta central rectangular allindanada i una finestra a cada costat; la de la dreta sembla modificada a partir d'una antiga obertura més gran. Al pis, hi ha tres finestres rectangulars amb ampit i la del mig, té una barana de ferro sense volada.
Al segon pis, hi ha dues finestres d'arc de mig punt, actualment tancades amb vidres, i sota la teulada d'una sola inclinació, sengles petites finestres també amb ampit. Les parets estan arrebossades.
Davant la masia hi ha cossos annexes d'ús agrícola.

## Referències

* 1 2 3 4 5 «Can Cotis». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Raasay

Raasay (Ratharsair en gaèlic) és una illa de les Hèbrides Interiors que es troba entre l'illa de Skye i la costa d'Escòcia. Es troba separada de Skye pel Sound of Raasay i de la península d'Applecross per l'Inner Sound. L'illa gairebé deshabitada (1 habitant) de Rona es troba al nord de Raasay i l'illa de Scalpay davant de la seva costa nord-occidental.
El topònim de Raasay prové del nòrdic antic ross-oy i significa illa dels cabriols.
L'illa té una llargària de 14 milles de nord a sud i de 3 milles d'est a oest als punts on és més ampla. El punt més alt (a uns 447 metres d'altitud) és Dùn Caan, un turó estrany amb un cim aplanat. El poble d'Inverarish es troba a la cosa sud-oriental de l'illa. Bona part del poble es feu servir durant la Primera Guerra Mundial com a camp de presoners de guerra. Els presoners havien de treballar a la mina de l'illa, la qual s'abandonà un cop acabat el conflicte.
Actualment, els habitants viuen de la pesca, del ferri o bé es desplacen cap a Portree, a Skye, per treballar. Hi ha una guarderia, però els alumnes més grans s'han de desplaçar amb bus o ferri cap a Portree.
L'illa és, geològicament parlant, molt interessant i per això és visitada per molts estudiants que col·laboren en diversos projectes cartogràfics de l'illa.
Els llocs d'interès de l'illa són les restes d'un broch, les ruïnes del Brochel Castle, les inscripcions en pedra de l'època dels celtes, l'antiga casa del senyor feudal, la Raasay House, i els camins per a excursionistes de l'illa. Raasay és l'hàbitat del ratolí de camp de Raasay, espècie que només és endèmica en aquesta illa. A més a més, també s'hi troben molts tipus de plantes i una gran població de llúdrigues.
Un trajecte de ferri de 15 minuts uneix l'illa amb el municipi de Sconser, a Skye. A Inverarish es troben un petit supermercat i una oficina de correus. S'hi pot trobar allotjament als hotels Isle of Raasay Hotel i al Raasay Outdoor Center o a l'hostal.
Com que en aquesta illa tothom conserva la tradició de fer festa en diumenge, en aquest dia tots els serveis estan tancats. Des de l'any 2004, tampoc no circula el ferri en diumenge.

## Enllaços externs

* (anglès) Pàgina oficial